Coniugatio
Coniugatio verbi est creatio formarum deductarum ex primis formis vel partibus principalibus. A persona, numero, genere, tempore, modo, voce, et aliis rebus linguae propriis adfici potest.

Lingua Latina
Solent verba Latina discerni in quattuor coniugationibus. Primae coniugationi ea verba cum -āre infinitiva forma sunt, secundae illa cum -ēre, tertiae -ere, et quarta cum -īre. Etiam autem sunt verba (i brevi) quae sunt in tertia coniugatione, sed flecta sunt quasi in quarta.

Tempora
Sex generalia tempora verbo sunt:
Praesens. Actiones ad praesentem describit. Lucius vinum bibit.
Imperfectum. Actiones modo praeteritas seu continuo gestas describit. Lucius vinum bibebat.
Perfectum. Actiones praeteritas confectasque describit. Lucius vinum bibit.
Plusquamperfectum. Actiones procul praeteritas, ante eas actiones quae in perfecto tempore descriptae sunt describit. Lucius vinum biberat.
Futurum Simplex. Actiones futuras describit. Lucius vinum bibet.
Futurum Exactum (etiam "Futurum Perfectum"). Actiones quae aliquando in futuro confectae sunt describit. Lucius vinum biberit.

Modi
Quattuor modi:
 Indicativus
 Infinitivus
 Imperativus
 Coniunctivus (etiam subiunctivus appellatus)

Personae
Tres personae:
 Prima singularis (ego)
 Secunda singularis (tu)
 Tertia singularis (is, ea, id)
 Prima pluralis (nos)
 Secunda pluralis (vos)
 Tertia pluralis (ei, eae, ea)

Genera verborum
Tres sunt genera:
 Activum
 Passivum
Deponens

Partes principales
Verba sunt descripta ab quattuor partibus principalibus:

Prima pars est forma a prima persona, singularis, praesenti tempore, activa voce, indicativo modo.
Secunda est forma a secunda persona, singularis, praesenti tempore, activa voce, indicativo modo.
Tertia est forma a prima persona, singularis, perfecto tempore, activa voce, indicativo modo.
Quarta est supinum, aut etiam participium nominativo casu, singularis, perfecto tempore, voce passiva.
Quinta est infinitivus praesens
Ergo
prima coniugatio: amo, amas, amavi, amatum, amare
secunda coniugatio: habeo, habes, habui, habitum, habere
tertia coniugatio: dico, dicis, dixi, dictum, dicere
quarta coniugatio: audio, audis, audivi, auditum, audire
coniugatio mixta: facio, facis, feci, factum, facere

Vide exempla: amo, habeo, facio, sum, fero.

 Ars grammatica
 Linguistica
 Grammatica Latina 
 Declinatio

Ars grammatica
Grammatica Latina

lt:Lotynų kalbos gramatika#Veiksmažodis